19.1.2023
SL
Uradni list Evropske unije
L 17/85
(5)
Na podlagi javnih informacij so transakcijo odobrili pristojni nacionalni organi (5), nato pa je bila zaključena (6).
(6)
Skupina Meide Group se ukvarja s proizvodnjo in prodajo zadevnega izdelka ter drugih izdelkov.
Poleg tega se ukvarja z uvozom in izvozom svojih izdelkov in izdelkov tretjih oseb (7).
Za zadevni izdelek, ki ga skupina Meide Group izvaža iz LRK v Unijo, veljajo protidampinški ukrepi, uvedeni z Izvedbeno uredbo (EU) 2019/1259.
(7)
Meide Group in Jinan Meide sta povezani družbi.
(8)
Zato je Komisija menila, da zaključek transakcije upravičuje spremembo ustreznih oznak TARIC za boljše spremljanje uvoza, in sicer iz razlogov v nadaljevanju.
(9)
Zadevni izdelek se trenutno uvršča pod oznako kombinirane nomenklature (KN) ex 7307 19 10 (oznaki TARIC 7307 19 10 10 in 7307 19 10 20).
(10)
Poleg oznak TARIC, za katere veljajo ukrepi, preostala oznaka TARIC 7307 19 10 90 vključuje več izdelkov, med drugim dva izdelka, ki sta izrecno izključena z opredelitvijo zadevnega izdelka (tj. ohišja kompresijskega pribora z metričnimi navoji ISO DIN 13 in navojne krožne razdelilne omarice iz tempranega železa, ki nimajo pokrova), ter tudi liti pribor (fitinge) za cevi brez navoja.
(11)
Izdelava navoja je le zadnja proizvodna faza zadevnega izdelka.
Zato bi se lahko liti pribor (fitingi) za cevi brez navoja in polizdelki uvažali v Unijo pod preostalo oznako TARIC, za katero se protidampinški ukrepi ne uporabljajo, izdelava navojev pa bi se lahko opravila v Uniji.
(12)
Komisija je menila, da podatki, ki jih je mogoče pridobiti iz sedanje strukture oznak TARIC, ne zadostujejo za spremljanje uvoznih tokov litega pribora (fitingov) za cevi brez navoja iz LRK, ker so trenutno združeni z velikim številom izdelkov, ki se uvrščajo pod preostalo oznako TARIC 7307 19 10 90.
(13)
Zato bi bilo treba oznake TARIC pod oznako KN ex 7307 19 10 prestrukturirati v izdelke z navojem (oznake TARIC 7307 19 10 03, 7307 19 10 05, 7307 19 10 10, 7307 19 10 13, 7307 19 10 20, 7307 19 10 30) ali brez navoja (oznake TARIC 7307 19 10 35, 7307 19 10 40, 7307 19 10 45).
Poleg tega bi bilo treba tako za izdelke z navojem kot za izdelke brez navoja dodatno določiti, ali so izdelani iz tempranega litega železa (oznaki TARIC 7307 19 10 10 oziroma 7307 19 10 35), sferoidnega grafitnega litega železa (oznaki TARIC 7307 19 10 20 oziroma 7307 19 10 40) ali iz drugih materialov (oznaki TARIC 7307 19 10 30 oziroma 7307 19 10 45).
Prav tako bi bilo treba v okviru navojnega pribora (fitingov) za cevi iz tempranega litega železa in sferoidnega grafitnega litega železa ustvariti nove posebne oznake TARIC za izdelke, ki so izrecno izključeni z opredelitvijo zadevnega izdelka, in sicer ohišja kompresijskega pribora z metričnimi navoji ISO DIN 13 iz tempranega litega železa (oznaka TARIC 7307 19 10 03), navojne krožne razdelilne omarice iz tempranega litega železa, ki nimajo pokrova (oznaka TARIC 7307 19 10 05), in ohišja kompresijskega pribora z metričnimi navoji ISO DIN 13 iz sferoidnega grafitnega litega železa (oznaka TARIC 7307 19 10 13).
(14)
Oznaki TARIC, za kateri se uporabljajo ukrepi (oznaki TARIC 7307 19 10 10 in 7307 19 10 20), ostajata nespremenjeni, le poimenovanje bi moralo biti posodobljeno v „drug“, da se zagotovi skladnost z novo strukturo TARIC.
(5) Glej https://uokik.gov.pl/news.php?news_id=17989 in Sklep DKK-83/2022 z dne 16. marca 2022, ki je na voljo na naslednjem spletnem naslovu: https://uokik.gov.pl/koncentracje.php?news_id=17397.
(6) Glej podatkovno zbirko Orbis M&A in https://globallegalchronicle.com/meide-groups-acquisition-of-odlewnia-zawiercie/.
(7) Glej Sklep DKK-83/2022, cit.